ابو سالم عیاشی

ابو سالم عبد اللہ بن محمد بن ابی بکر عیاشی (پیدائش شعبان 1037ھ / 1627ء - وفات 1090ھ / 1679ء ) یہ ایک مراکشی سیاح اور فقیہ تھے، جنہیں ان کی مشہور تصنیف "ماء الموائد" کے لیے جانا جاتا ہے۔ وہ گیارہویں صدی ہجری کے نمایاں علما میں سے تھے۔ مدینہ منورہ میں تدریس کا منصب سنبھالا اور فاس میں تدریس و افتاء کے فرائض انجام دیے۔ بعد میں اپنے والد کی قائم کردہ زاویہ عیاشیہ کو دوبارہ تعمیر و احیا کے ذریعے علمی مرکز میں تبدیل کیا، جو طلبہ، اہل حاجات اور مریدین کے لیے مرجع بن گئی اور ان کے نام سے منسوب ہو گئی۔
 حالات زندگی 
ابو سالم عبد اللہ عیاشی کا تعلق امازیغ قبیلہ آیت عیاش سے تھا جو جبل عیاشی میں مقیم تھا۔ ان کے والد زاویہ دلائیہ کے شیوخ کے ساتھ وابستہ تھے، جنھوں نے ان کے والد کو جبل عیاشی کے علاقے میں ایک زاویہ قائم کرنے کا مشورہ دیا تاکہ وہ وہاں لوگوں کو تعلیم دے سکیں اور ان کی خدمت کرسکیں۔
ابو سالم نے ابتدائی تعلیم اپنے والد کی قائم کردہ زاویہ میں حاصل کی، پھر مزید علم کے حصول کے لیے درعہ گئے، جہاں شیخ محمد بن ناصر الدرعی سے فیض حاصل کیا۔ اس کے بعد فاس کے مشہور جامع القرویین کے علما سے علم حاصل کیا اور وہاں علامہ عبد القادر الفاسی کے شاگرد بنے۔

سیاسی حالات کی نزاکت کی وجہ سے وہ مراكش اور زاویہ دلائیہ میں علم حاصل کرنے کے لیے نہیں جا سکے، لیکن انھوں نے وہاں کے علما سے خط کتابت کے ذریعے تعلق قائم رکھا، جن میں محمد المرابط دلائی، حسن یوسی، الطیب بن محمد مسناوی اور محمد بن محمد بن أبی بکر صغیر دلائی شامل تھے۔ انھوں نے مراكش کے مشہور فقیہ ابو بكر سكتانی سے بھی مراسلت کی۔أبو سالم العياشي، ميثاق الرابطة - ذ. جمال بامي  
 علمی و روحانی سفرنامہ 
عبد اللہ عیاشی نے 1059ھ میں پہلا حج کیا اور مختلف مشائخ سے اجازات حاصل کیں۔ دوسری بار مدینہ منورہ اور حرم شریف میں قیام کیا۔ 1662ء/1074ھ میں القدس پہنچے اور زیارت کی۔ اپنے اس سفر کو کتاب "الرحلہ عیاشیہ" میں قلمبند کیا، جو ان کے علمی تجربات کا اہم حوالہ ہے۔
عیاشی نے بیت مقدس میں قیام کے دوران زاویہ المغاربہ میں سکونت اختیار کی، جو شیخ ابو مدین الحفید کے لیے وقف تھی، بعد ازاں وہ شیخ منصور کے رواق کے قریب ایک گھر میں منتقل ہوئے۔ اپنی "الرحلہ عیاشیہ" میں انھوں نے حرم قدسی کی تفصیلات، صخرہ مبارکہ اور یادگار گنبدوں کے پیمائش کا ذکر کیا۔ اس کے علاوہ، طور پہاڑ، عین سلوان اور مقامِ نبی موسیٰ کی زیارت کی۔ انھوں نے مسجد اقصیٰ قدیم، بیت المقدس کی علمی زندگی اور مغربی علما و قضاة جیسے قاضی تونسی نفاتی اور شیخ عمر بن محمد علمی پر بھی روشنی ڈالی۔

 وفات 
العیاشی 1679ء میں طاعون کی وبا کا شکار ہو کر وفات پا گئے، جو اس وقت مراکش میں پھیلی اور بے شمار جانیں لے گئی۔أبو سالم العياشي، ميثاق الرابطة - ذ. جمال بامي  

 حوالہ جات 

 بیرونی روابط 
 تنزيل كتاب الرحلة العياشية من مكتبة الانترنيت

زمرہ:1679ء کی وفیات
زمرہ:1628ء کی پیدائشیں
زمرہ:1627ء کی پیدائشیں
زمرہ:بربر مصنفین
زمرہ:المغرب کے سنی علما اسلام
زمرہ:المغربی صوفیا
زمرہ:مسافر
زمرہ:مالکی فقہاء
زمرہ:فاس، المغرب کی شخصیات
زمرہ:سترہویں صدی کی المغربی شخصیات
زمرہ:اشاعرہ
زمرہ:صفحات مع ویکی ڈیٹا حوالہ جات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:سترہویں صدی کی بربر شخصیات
زمرہ:بربر شعرا